גרא גינזבורג

גרא גינזבורג (ברוסית: Гера Гинзбург; נולד במוהילב שבבלארוס ב-20 בספטמבר 1947) הוא סופר לילדים ומבוגרים, משורר, מורה ליוגה ומהנדס תוכנה ישראלי.

==ביוגרפיה==
===ראשית חייו===

גרא גינזבורג נולד למיכאל גינזבורג, מורה להיסטוריה; ולדורה גינזבורג לבית רבינוביץ, מורה למתמטיקה.

בוגר תואר ראשון במתמטיקה ותואר שני במתמטיקה ומדעי המחשב בהצטיינות מאוניברסיטת מינסק , שבבלארוס.

בשנת 1971 היגר מבלארוס לליטא. בשנת 1979 עלה לישראל מווילנה.

===פעילותו הספרותית===

גינזבורג הוא בוגר מסלול השירה של "הליקון" בהנחיית אמיר אור ויקיר בן-משה (ב-2011) וקורסים שונים בפרוזה ושירה בבית אריאלה בהנחיית מאיה בז'רנו, נורית זרחי, שהם סמיט ושי צור (בין השנים 2012–2017).

פרסם שלושה ספרי סיפורים, אחד מהם לילדים. שיריו וסיפוריו התפרסמו בכתבי העת "הליקון", "משיב הרוח", "גג" "זוטא" ו"שיר חדש"

===קריירה בתחום המחשוב===

בין השנים 1971–1994 עבד כמהנדס תוכנה בחברות אגד, מלל, וכלל מערכות. בין השנים 1994–1997 היה בעל חברת "Simula Software Systems", לפיתוח תוכנה בתחום תקשורת נתונים.

בשנים 1997–2001 שימש כמרצה למחשבים במכללה להנדסאים. ובשנים 2004–2014 שימש כמהנדס תוכנה בכיר וראש צוות בבנק דיסקונט.

גינזבורג התמחה בתכנות בשפות COBOL ו-SQL מול בסיס נתונים DB2 בסביבת מחשב מרכזי.

===עיסוקים נוספים===

מורה ליוגה משנת 1993, מוסמך מטעם ארגון "שיבננדה" העולמי ליוגה. הקים את מרכז שיבננדה ליוגה (עמית) בהרצליה וניהל אותו בין השנים 1994–2006 יחד עם איריס איריסיה קובליו. לימד יוגה והתנדב באשראמים של ארגון שיבננדה בקנדה, באיי בהאמה ובהודו. החל מ-2013 מלמד בהגווד גיטא.

משנת 2014 עובד כנהג מונית.

===חיים אישיים===

מתגורר בכפר סבא ואב לשתי בנות.

==ספרים שכתב==
* "שורות": סיפורים קצרים, עריכה: זהר איתן, אמנית מלווה - איריס איריסיה קובליו, הוצאת אבן חושן (2002)
* "יושקה": סיפורים לילדים, עריכה: יונה טפר, איורים - לוסי אלקויטי, הוצאת הקיבוץ המאוחד (2011)
* "צעדים בשלג": איורים - איריס איריסיה קובליו, עריכה - הגר ינאי, הוצאת אבן חושן (2016).

==קישורים חיצוניים==
* 
* [https://www.youtube.com/user/geraginzburg ערוץ הווידאו של גרא גינזבורג], באתר יוטיוב
* 
* [https://www.flickr.com/photos/iriskovalio/sets/72157647757462096 גרא בציוריה של איריס איריסיה קובליו], באתר פליקר
* [https://www.makorrishon.co.il/nrg/app/index.php?do=blog&encr_id=7b710fc4596b25648b44472262adc013&id=1362 המשורר גרא גינזבורג על המשוררת יונה וולך - מסה], בבלוג של רן יגיל באתר מקור ראשון (לשעבר Nrg), 16 ביוני 2010

===משיריו===
* [http://blogs.bananot.co.il/212/?p=73 אורח בבלוג: 6 טנקות של גרא], בבלוג של איריס איריסיה קובליו באתר בננות, 21 במאי 2008
* [https://www.makorrishon.co.il/nrg/app/index.php?do=blog&encr_id=7b710fc4596b25648b44472262adc013&id=1916 שירים של גרא גינזבורג], בבלוג של רן יגיל באתר מקור ראשון (לשעבר Nrg), 16 בדצמבר 2016

===ביקורת והמלצות על ספריו===
* [http://veredhadas.blogspot.com/2011/04/blog-post_05.html יושקה], בבלוג "ורדים והדסים", 5 באפריל 2011
* [http://www.toddlers.co.il/2077.html יושקה גרא גינזבורג ספר ילדים מומלץ], באתר "טודלרס", 13 באוגוסט 2015
* עדה ק. ורטהיימר [https://odblogiada.wordpress.com/2016/08/15/צעדים-בשלג צעדים בשלג], באתר "בלוגיעדה", 15 באוגוסט 2016
* תמר רותם, [https://geraginzburg.wordpress.com/2018/09/16/צעדים-בשלג-מהעיתונות הקור החם של הילדות], באתר "הארץ" (דרך הבלוג של גרא גינזבורג), 18 בנובמבר 2016

==הערות שוליים==

קטגוריה:סופרים ישראלים
קטגוריה:משוררים ישראלים
קטגוריה:מהנדסי תוכנה ישראלים
קטגוריה:מורים ליוגה בישראל
קטגוריה:בלוגרים ישראלים
קטגוריה:עולים בשנות ה-1970
קטגוריה:סופרי ילדים ונוער ישראלים
קטגוריה:עובדי בנק דיסקונט לישראל
קטגוריה:בוגרי האוניברסיטה הממלכתית של בלארוס
קטגוריה:ישראלים שנולדו ב-1947